Ազգային բանակի կազմավորման 16—ամյակի կապակցությամբ երեկ մի շարք զինծառայողներ արժանացան պետական ու գերատեսչական պարգեւների։ "Շնորհավորում եմ ձեզ բանակի կազմավորման 16—ամյակի կապակցությամբ եւ մաղթում առողջություն ու հաջողություններ՝ հանուն մեր բանակի ամրապնդման ու զարգացման, հանուն այն խնդիրների լուծման, որոնք դրված են բանակի առջեւ",– ասաց պաշտպանության նախարար Մ. Հարությունյանը` դիմելով զինծառայողներին։